Willem Verf
Willem Verf (Snits, 17 july 1949) is in Frysk politikus en skriuwer.

Verf waard grutbrocht yn Snits en folge nei it Bogerman Lyceum in oplieding oan de Sosjaal Pedagogyske Oplieding Middelloo yn Amersfoort. Nei syn stúdzje waard er foarmingslieder yn Beetstersweach en sette him mei syn frou ta wenjen yn Ikkerwâld, no Damwâld. Nei funksjes yn it jongerenwurk, de folwoeksenenedukaasje en de arbeidsbemiddeling, waard hy yn 1996 direkteur fan de Stichting Help en Wolwêzen Ljouwert (HWL). Waard lid fan de Politike Partij Radikalen (PPR) en neidat dy partij opgien wie yn GrienLinks fan dy partij. Fan 1994 - 2004 wie Verf fraksjefoarsitter fan GrienLinks yn de Provinsjale Steaten fan Fryslân.

Neist syn wurk skreau er Fryske boeken.

Wurk 
 1982 : It bliuwt pielen (roman)
 1983 : In delgeande tiid (ferhalebondel)
 1987 : Tiid fan libjen (roman)
 1993 : De neisimmernacht fan Sjoerd en Eppy (novelle: boekewikegeskink)
 2008 : It swijen net wurdich (roman)
 2013 : Bûtenman & Bûtenfrou (roman)
 2017 : It sinfol bestean (roman)
 2023 : De wûndere leafde fan Emine en Einte (roman)

Prizen 
 1980 : Oanmoedigingspriis Rely Jorritsma Fûns foar manuskript It bliuwt pielen
 1984 : Fedde Schurerpriis foar In delgeande tiid en oare plysjeferhalen

Frysk pedagooch
Frysk politikus
PPR-politikus
GrienLinks-politikus
Lid fan de Steaten fan Fryslân
Frysk sosjalist
Frysk bestjoerder
Frysk romanskriuwer
Frysk koarte-ferhaleskriuwer
Skriuwer yn it Frysk
Persoan berne yn Snits
Persoan berne yn 1949